SOLAR ออกบูธโชว์ “แผงโซลาร์” งานสถาปนิก 65 Architect Expo 2022
SOLAR ออกบูธแสดงสินค้าในงานสถาปนิก 65 Architect Expo 2022 ครั้งที่ 34 เริ่มวันที่ 26 เม.ย.-1 พ.ค.65 เพื่อแสดงนวัตกรรมแผงโซลาร์ The Electric Roof
SOLAR ออกบูธแสดงสินค้าในงานสถาปนิก 65 Architect Expo 2022 ครั้งที่ 34 เริ่มวันที่ 26 เม.ย.-1 พ.ค.65 เพื่อแสดงนวัตกรรมแผงโซลาร์ The Electric Roof
22 เม.ย. 2565

บริษัท โซลาร์ตรอน จำกัด (มหาชน) หรือ SOLAR เปิดเผยว่า บริษัทเดินหน้าพัฒนาทั้งสินค้าและระบบการให้บริการด้านพลังงานแสงอาทิตย์อย่างต่อเนื่อง และล่าสุดพร้อมเปิดพื้นที่โชว์รูมแสดงสินค้ากว่าร้อยตารางเมตร เพื่อแสดงนวัตกรรมแผงโซลาร์ The Electric Roof ภายในงานสถาปนิกในปี 2565 ซึ่งเป็นงานจัดแสดงสินค้านวัตกรรมทางด้านสถาปัตยกรรมและวัสดุก่อสร้างที่ใหญ่ที่สุดในอาเซียน
นอกจากนี้ นายไววิทย์  อุทัยเฉลิม กรรมการและประธานเจ้าหน้าที่การตลาด กล่าวว่า ด้วยประสบการณ์ที่ยาวนานของ SOLAR บริษัทเข้าใจถึงความต้องการของผู้ใช้ พัฒนาแบบแผงโซลาร์ รวมถึงระบบการทำงานของบริษัทอย่างต่อเนื่อง เพื่อให้เหมาะสม สวยงาม ในขณะที่สามารถใช้งานได้ดีเยี่ยมตามมาตรฐานระดับสากล จึงเกิดเป็นนวัตกรรมที่รวมหลังคากับแผ่นโซลาร์เป็นเนื้อเดียวกัน
ด้านหลังเป็นแผ่น Cement fiber Board มีฉนวนกันความร้อนไปในตัว รองรับน้ำหนักได้มากกว่า 300กิโลกรัม ซึ่งข้อดีของนวัตกรรมใหม่นี้ คือ เป็นทั้งแผงโซลาร์สร้างพลังงานไฟฟ้า และเป็นหลังคาได้พร้อมๆกัน รวมถึงสามารถติดตั้งได้โดยไม่ต้องมีพื้นที่ระหว่างแผง ทำให้มีพื้นที่เพิ่มขึ้นอีก 20-30% ในการผลิตไฟฟ้า  ซึ่งมีผลทำให้คืนทุนเร็วขึ้นได้ภายใน 2 ปี ในขณะที่แผงระบบเดิม ใช้เวลาในการคืนทุนประมาน 4-6 ปี โดยบริษัทจะนำไปจัดแสดงในงานดังกล่าว หวังว่าจะเป็นผู้นำในการพัฒนาระบบแผงโซลาร์สำหรับที่อยู่อาศัยตลอดจนการนำไปใช้ติดตั้งในพื้นที่อุตสาหกรรมได้อย่างมีประสิทธิภาพ
อย่างไรก็ตาม บริษัทยังเป็นผู้พัฒนา EV CHARGER ยี่ห้อโซลาร์ตรอน (SOLARTRON) รองรับระบบชาร์จรถยนต์ไฟฟ้าที่กำลังจะกลายเป็นสาธารณูปโภคพื้นฐานในอนาคต และจะนำสินค้าไปจัดแสดงภายในงานด้วยเช่นกัน ซึ่งปัจจุบัน EV CHARGER ยี่ห้อโซลาร์ตรอนกำลังขยายการติดตั้งตามสถานีชาร์จรถยนต์ไฟฟ้าทั่วประเทศไทย
ทั้งนี้ พบกันที่บูธ โซลาร์ตรอน หมายเลข B202 ในงานสถาปนิก 2565 (Architect Expo 2022) ภายใต้แนวคิด “CO-WITH CREATORS: พึ่งพา-อาศัย” ระหว่างวันที่ 26 เมษายน – 1 พฤษภาคม 2565 เวลา 10.00-20.00 น. ณ ชาเลนเจอร์ ฮอลล์ อิมแพ็ค เมืองทองธานี สำหรับผู้สนใจสามารถลงทะเบียนเข้าชมงานล่วงหน้าได้ที่  https://bit.ly/36s6t2A หรือ โทร. 02-717-2477 หรือดูข้อมูลเพิ่มเติมของผลิตภัณฑ์จากโซลาร์ตรอนได้ที่ Facebook: SolartronPLC หรือ Line @solartron